1f1065819e55de57473e6e82c265e49b
mελέτη ericsson για την κατανάλωση τηλεοπτικού περιεχομένου
techpress.gr
2020.10

> **Η συγκεκριμένη μελέτη αποτυπώνει τις συνήθειες παρακολούθησης τηλεόρασης και video 1,1 δισεκατομμυρίων καταναλωτών ανά τον κόσμο, καθιστώντας την μία από τις μεγαλύτερες και πλέον αξιόπιστες έρευνες του είδους παγκοσμίως.**


* Το ποσοστό χρόνου που αφιερώνεται στην παρακολούθηση τηλεόρασης και βίντεο μέσω κινητών συσκευών αυξήθηκε από πέρυσι και για τους έφηβους 16-19 έφτασε το 63%
* Το 30% των καταναλωτών δηλώνουν ότι «ενδιαφέρονται πολύ» για προγράμματα χρήσης κινητών δεδομένων που περιλαμβάνουν απεριόριστο χρόνο ροής (streaming) βίντεο. Το αντίστοιχο ποσοστό παγκοσμίως ανέρχεται στο 40%
* Οι Έλληνες καταναλωτές αφιερώνουν 18 λεπτά τη μέρα για έρευνα περιεχομένου


Η ericsson παρουσίασε σήμερα για τρίτη συνεχή χρονιά τα αποτελέσματα για την Ελληνική αγορά της ετήσιας έρευνας ericsson consumerlab tv & media report. Στην Ελλάδα το στατιστικό δείγμα αντιστοιχεί σε 5 εκατομμύρια καταναλωτές.

Σύμφωνα με την έρευνα, η παρακολούθηση τηλεοπτικών προγραμμάτων κατ' απαίτηση και βίντεο μέσω κινητών συσκευών εμφανίζει σημαντική αύξηση, παρόλο που οι καταναλωτές εξακολουθούν να ταλαιπωρούνται με την ανακάλυψη περιεχομένου. Πιο συγκεκριμένα, τα κυριότερα ευρήματα για την ελληνική αγορά, εκτός των παραπάνω,  έχουν ως εξής:
* Ο μέσος όρος κατανάλωσης περιεχομένου σε οποιαδήποτε μορφή (συμπεριλαμβανομένης της τηλεόρασης, βίντεο, μέσω σταθερού ίντερνετ, θέατρο και σινεμά), αγγίζει τα 53€ ανά ελληνικό νοικοκυριό. Το αντίστοιχο ποσό στις ΗΠΑ αγγίζει τα 186$ ανά νοικοκυριό
* Η κατανάλωση video on demand αγγίζει το 42% (όσο και το παγκόσμιο ποσοστό) με 34 ώρες κατά μέσο όρο την εβδομάδα, ενώ στους millennials (ηλικίες 16-34) φτάνει το 52%, ενώ το αντίστοιχο παγκόσμιο ποσοστό είναι 50%
* Το 53% των τηλεθεατών στην Ελλάδα παρακολουθεί youtube σε καθημερινή βάση, ποσοστό που αγγίζει το 86% αν αναχθεί στην εβδομάδα
* Το bingeing αλλάζει το παιχνίδι: η παρακολούθηση αριθμού επεισοδίων μιας σειράς κατά βούληση, έχει καταστεί πλέον βασικό χαρακτηριστικό της εμπειρίας θέασης τηλεόρασης και βίντεο στην Ελλάδα. Ποσοστό 75% των ερωτηθέντων δήλωσε ότι κάνει μαραθώνιο τηλεθέασης σε ημερήσια, εβδομαδιαία ή μηνιαία βάση, με το αντίστοιχο παγκόσμιο ποσοστό να κυμαίνεται στο 71%. Το ποσοστό αυτό αυξάνεται σε 86% για τις ηλικίες 16-34 (millennials), ακολουθώντας τις παγκόσμιες τάσεις


![picture2](https://www.techpress.gr/wp-content/uploads/2016/11/picture2-1-300x150.png)

Κατά τη διάρκεια εκδήλωσης στα γραφεία της εταιρείας, παρουσίασαν στους εκπροσώπους του Τύπου τα εξής στελέχη της ericsson:
* h Μαρία Μπούρα, Υπεύθυνη Σχέσεων με την Πολιτεία & τις Ρυθμιστικές Αρχές και Επικοινωνίας Νοτιοανατολικής Ευρώπης, παρουσίασε συνοπτικά τα αποτελέσματα της παγκόσμιας μελέτης ericsson tv&media consumerlab report, η οποία διεξήχθη σε 24 χώρες ανά τον κόσμο
* o Σωτήρης Βασιλειάδης, Ειδικός στις Πωλήσεις tv & media για την ericsson στην περιφέρεια της Μεσογείου, παρουσίασε λεπτομερώς την ανάλυση των στοιχείων της έρευνας για την ελληνική αγορά καθώς και συγκριτικά στοιχεία για τρίτη συνεχόμενη χρονιά


Όπως δήλωσε η Μαρία Μπούρα: «Μέχρι το 2020 θα δούμε περίπου το μισό του χρόνου θέασης παγκοσμίως να δαπανάται σε κινητά και φορητές οθόνες, επίσης το ήμισυ της προβολής θα δαπανάται σε υπηρεσίες περιεχομένου on-demand, και περίπου το ήμισυ των καταναλωτών θα είναι screen shifters ή mobility centrics. Σύμφωνα με την ανάλυσή μας, για να μπορέσει ένας πάροχος περιεχομένου να είναι επιτυχής, χρειάζεται να ενθουσιάζει συνεχώς τον καταναλωτή με τέσσερις κυρίως τρόπους: να προσφέρει αδιάλειπτη εμπειρία σε όλες τις συσκευές, οπουδήποτε, εξατομικευμένη ανακάλυψη περιεχομένου, καθηλωτικό περιεχόμενο (ποιότητα εικόνας, επαυξημένα δεδομένα και δυνατότητα πρόσβασης σε όσο το δυνατόν περισσότερο αγαπημένο περιεχόμενο) και τέλος, συνεχή εξέλιξη της συνολικής εμπειρίας θέασης.»

Ο Σωτήρης Βασιλειάδης συμπλήρωσε: «Η ericsson, με το μοναδικό συνδυασμό διορατικότητας με μελέτες όπως αυτή που παρουσιάσαμε σήμερα, το πλέον ολοκληρωμένο χαρτοφυλάκιο λύσεων και υπηρεσιών ψηφιακής μεταμόρφωσης στην αγορά για παρόχους μετάδοσης τηλεοπτικού περιεχομένου, παρόχους περιεχομένου και τηλεπικοινωνιακούς παρόχους, βρίσκεται στην κορυφή της παγκόσμιας αγοράς τηλεόρασης και video. Δεν είναι τυχαίο το ότι έχουμε κερδίσει 6 Βραβεία emmy, ενώ οι πλατφόρμα μας iptv τροφοδοτεί τις πιο προηγμένες υπηρεσίες τηλεόρασης για πάνω από 19 εκατομμύρια συνδρομητές σε όλο τον κόσμο.»